b'\n_START_ARTICLE_\nTursko-kurdski sukob\n_START_SECTION_\nPozadina\n_START_PARAGRAPH_\nKao posljedica Prvog svjetskog rata, sile Antante su razdijelile Osmansko carstvo. Prema Miru iz Sevra trebalo je uspostavi neovisni Kurdistan, ali ovaj sporazum nikada nije ratificiran i poni\xc5\xa1ten je Mirom iz Laussane 1923. Tijekom tih godina je izbilo nekoliko pobuna sa ciljem ostvarivanja kurdske neovisnosti, kao \xc5\xa1to su Ko\xc4\x8dkirska pobuna 1920, Pobuna \xc5\xa1eika Saida 1925., Pobuna \xc5\xa1eika Aburahmana 1927, osnivanje Republike Ararat (1927-1930) i Dersimska pobuna 1937._NEWLINE_Kurdski nacionalizam je po\xc4\x8deo  o\xc5\xbeivljavati 1970ih u vrijeme kada je Turska bila rastrzana ljevi\xc4\x8darsko-desni\xc4\x8darskim sukobima i osnovana je marksisti\xc4\x8dka Radni\xc4\x8dka stranka Kurdistana pod vodstvom Abdullaha \xc3\x96calana koja je tra\xc5\xbeila kurdsku dr\xc5\xbeavu.Uporaba kurdskog jezika je bila zabranjena za vrijeme predsjednika Kenana Evrena.\n_START_SECTION_\n1984-2003\n_START_PARAGRAPH_\nOru\xc5\xbeani sukobi izme\xc4\x91u Turske i Radni\xc4\x8dke stranke Kurdistana su izbili 1984, a do 2007. poginulo je oko 30.000 ljudi._NEWLINE_Kao posljedica neuspje\xc5\xa1nog ustanka u Iraku iz 1991. protiv Sadama Huseina, Ujedinjeni narodi su uspostavili zone zabrane leta u kurdskim podru\xc4\x8djima u Iraku, \xc5\xa1to je tim podru\xc4\x8djima dalo de facto neovisnost. Radni\xc4\x8dka stranka Kurdistana je uskoro na\xc5\xa1la sigurno uto\xc4\x8di\xc5\xa1te iz kog je mogla  pokretati akcije protiv Turske, a Turska je odgovorila vojnim operacijama \xc4\x8celik (1995) i \xc4\x8ceki\xc4\x87 (1997) s ciljem  uni\xc5\xa1tenja Radni\xc4\x8dke stranke Kurdistana._NEWLINE_Godine 1999. turski agenti su uhvatili Ocalana u Keniji i on je nakon su\xc4\x91enja osu\xc4\x91en na smrt, ali mu je kazna zamijenjena do\xc5\xbeivotnim zatvorom, po\xc5\xa1to je smrtna kazna ukinuta u Turskoj 2002._NEWLINE_Nakon invazije Iraka 2003. mnogo je oru\xc5\xbeja biv\xc5\xa1e ira\xc4\x8dke vojske palo u ruke kurdske milicije Pe\xc5\xa1merga.  Pe\xc5\xa1merga je de facto postala vojska sjevernog Iraka i veliki dio njenog oru\xc5\xbeja je pre\xc5\xa1lo u ruke drugih kurdskih grupa kao \xc5\xa1to su Radni\xc4\x8dka stranka Kurdistana i Stranka za slobodni \xc5\xbeivot u Kurdistanu (izdanak Radni\xc4\x8dke stranke Kurdistana u Iranu). Sa priljevom oru\xc5\xbeja napadi Kurda su se poja\xc4\x8dali.\n_START_SECTION_\n2007-2008\n_START_PARAGRAPH_\nU samoubila\xc4\x8dkom napadu u Ankari 22. svibnja 2007. je poginulo 8 osoba, dok je 10 ozlije\xc4\x91eno, a za napad je osumnji\xc4\x8dena Radni\xc4\x8dka stranka Kurdistana. Zapovjednik turskih oru\xc5\xbeanih snaga general Ja\xc5\xa1ar Bujukanit je izjavio da se priprema plan o prekograni\xc4\x8dnoj vojnoj operaciji u Iraku. Dana 4. lipnja 2007. u samoubila\xc4\x8dkom napadu na polo\xc5\xbeaj turske vojske u pokrajini Tun\xc4\x8deli poginulo je 8 vojnika, a ranjeno je 6._NEWLINE_7. lipnja Turska je uvela vojne sudove u oblasti blizu ira\xc4\x8dke granice naseljenim Kurdima i zabranila civilne letove._NEWLINE_Na dan 7. listopada 2007. u napadu Kurda u pokrajini \xc5\xa0irnak ubijeno je 13 vojnika, dok je samo jedan pripadnik RPK ubijen. Turska vojska je bombardirala oblasti u blizini tursko-ira\xc4\x8dke granice, kako bi sprije\xc4\x8dila pobunjeni\xc4\x8dki dolazak bazama. Turska javnost je tra\xc5\xbeila od parlamenta  dozvolu za akciju vojske u sjevernom Iraku, dok su ameri\xc4\x8dki predsjednik George W. Bush i ira\xc4\x8dki predsjednik D\xc5\xbealal Talabani zahtijevali da Turska ne vr\xc5\xa1i nikakvu akciju jer bi to moglo da destabilizirati regiju. Turski parlament je 17. listopada dozvolio premijeru Recepu Erdoganu da vojska prije\xc4\x91e ira\xc4\x8dku granicu kako bi napadala kurdske pobunjenike.  Dana 21. listopada 2007. ubijeno je 12 turskih vojnika, a ranjeno 16 u napadu RSK kod grada Jusekova u provinciji Hakari. Turska vojska je 28. listopada ubila 15 pripadnika RSK u pokrajini Tun\xc4\x8deli._NEWLINE_Turski avioni su 16. prosinca bombardirali sjever Iraka i tom prilikom je poginula jedna osoba. Oko 300 turskih vojnika je u no\xc4\x87i izme\xc4\x91u 17. i 18. prosinca izvelo akciju protiv pripadnika RSK nekoliko kilometara unutar ira\xc4\x8dkog teritorija._NEWLINE_Turska je 21. velja\xc4\x8de 2008. poslala svoju vojsku u sjeverni Irak da se obra\xc4\x8dunaju sa pripadnicima RSK, a operacije su okon\xc4\x8dane 29. velja\xc4\x8de.'